	משרד החוץ
  ירושלים
	[image: סמל המדינה]
	State of Israel
Ministry of Foreign Affairs




									‏כ"ב אייר תשע"ט
									‏27   מאי   2019   
[bookmark: _GoBack]
הנדון: התקשרות עם הצלב האדום - בקשה לפי חוק חופש המידע

שלום רב,

בהמשך לבקשתכם שבסימוכין, ולאחר בדיקה שערכנו, להלן התייחסותנו:

במסגרת שיקול דעתו המקצועי של משרד החוץ ביחס לנושאים מדיניים וליחסי החוץ של מדינת ישראל, ולאור החשיבות המדינית הרבה שהמשרד מייחס ליחסים המתמשכים בין מדינת ישראל לבין הוועד הבינלאומי של הצלב האדום (ICRC),  וכן לאור מעמדו של ארגון זה, הנובע בין היתר מאמנות בינלאומיות, משרד החוץ, בדומה למדינות רבות אחרות, מעביר ל- ICRC, על בסיס פניית הארגון למדינות השונות, סכום כסף מדי שנה, במטרה לסייע במימון פעילות הארגון ברחבי העולם. סיוע כספי זה מועבר למטה הארגון בג'נבה, במסגרת שיקול דעתו המדיני המובהק של המשרד, לאחר התייעצות המתקיימת בנושא על ידי גורמי המקצוע הרלוונטיים. בשנים 2016 ו- 2017 עמד סכום זה על סך של 110,000 דולר ארה"ב לשנה. 

יוער, כי סכום זה אינו מועבר במסגרת רכישת טובין, שירותים או עבודה מאת ה- ICRC, וכי הוועד הבינלאומי של הצלב האדום (ICRC) אינו בבחינת "ספק" של המשרד, ומשכך, אין כל רלוונטיות בהקשר זה למסמכים המבוקשים כגון החלטות ועדת מכרזים, ועדת הפטור, הזמנת עבודה וכד', ולא מצויים ברשותנו מסמכים כאמור.  

